EkBass/fiwiki-20250220-pages-articles huggingface dataset:
Radeon HD 5000 -sarja

Radeon HD 5000 -sarja on AMD:n grafiikkasuoritinsarja. Sarjan suorittimet käyttävät TeraScale 2 -mikroarkkitehtuuria ja Evergreen-koodinimellä valmistettuja suorittimia. Sarjassa on ensimmäisen sukupolven DX11 yhteensopivat näytönohjaimet. Mallisarjan huippunäytönohjaimista käytetään koodinimeä Cypress. R800-näytönohjain on edellisen sukupolven huippunäytönohjaimen tapaan kaksiytimellinen näytönohjain, joka on asennettu yhdelle piirille. Yksipiirinen näytönohjain on RV870. R800 perustuu arkkitehtuurisesti R600-piiriin, sisältäen pienimuotoisia parannuksia edellisestä sukupolvesta. 5000-sarjan näytönohjaimet valmistetaan 40 nanometrin valmistusprosessilla. HD5870-näytönohjaimessa on 1600 Stream- suoritinta, jotka on jaettu 32 ROPSiksi. Tekstuuriyksiköitä näytönohjaimessa on 80. Halvemmassa HD5850-näytönohjaimessa Stream-prosessoreita on 1440, jotka on jaettu 32 ROPSiksi tekstuuriyksiköiden määrän ollessa 72. Molemmissa näytönohjaimissa on 256-bittinen muistiväylä. R800 on DirectX 11 -yhteensopiva. Radeon 5000 -sarjan ensimmäiset näytönohjaimet HD5850 ja HD5870 julkaistiin 23.9.2009. Näytönohjaimessa on 1024 MB GDDR5-muistia. == Mallit == 5870-näytönohjain sisältää 200 itsenäistä suoritinta (SIMD-prosessoria) jotka vaativat rakenteensa vuoksi rinnakkaisuutta ajettavalta ohjelmakoodilta. R800-piirisarjan näytönohjaimet käyttävät SIMD:n ALU:ja laskentaansa. 5870-näytönohjaimessa lasketaan rinnakkain 3200 pikseliä (johtuen siitä että pikseliä kohden tarvitaan huomattavasti rinnakkaislaskentaa). Itse stream- suorittimet eivät ole täydellsiiä laskentayksiköitä, vain SIMD-prosessorien laskentayksiköitä. Juniper on Radeon 5770 ja 5750 -näytönohjainten koodinimi. Näytönohjaimet julkaistiin 13. lokakuuta 2009. 5770-Näytönohjaimessa on 800 Stream-prosessoria. Tekstuuriyksikköjä näytönohjaimessa on 40 ja SIMD- yksikköjä näytönohjaimessa on 10. Muistiväylä on 128-bittinen. Grafiikkapiirissä on 1,04 miljardia transistoria. 5750-näytönohjaimessa Stream-prosessoreita on 720. Tekstuuriyksiköitä on 36 kpl. Redwood on Radeon 5670 näytönohjaimen koodinimi. Näytönohjain julkaistiin 14. tammikuuta 2010. Näytönohjaimet valmistetaan 40 nm -prosessilla. Grafiikkapiirissä on 627 milj. transistoria. Stream-prosessoreita näytönohjaimessa on 400 ja tekstuuriyksiköitä 20. Rasterointioperaatioita näytönohjain kykenee suorittamaan kahdeksan kappaletta yhden kellojakson aikana. SIMD-yksiköitä 5670 näytönohjaimessa on 5 kpl ja näytönohjaimen muistiohjain on 128-bittinen. == Lähteet == == Aiheesta muualla == Luokka:AMD Luokka:Grafiikkasuorittimet Luokka:Vuoden 2009 tekniikka
Tatjana Rjabkina

Tatjana Rjabkina (; o.s. Pereljaeva ; s. 3. toukokuuta 1980) on venäläinen suunnistaja ja MM-mitalisti. Hän edustaa ruotsalaista SoIK Hellasia. Nuorten MM-kilpailuissa vuosina 1996–2000 Rjabkina voitti kaiken kaikkiaan kahdeksan mitalia, joista neljä oli kultaista. Aikuisten MM-kilpailuissa Rjabkina voitti Västeråsissa 2004 hopeaa keskimatkalta. Kaksi vuotta myöhemmin Århusissa hän voitti pronssia keskimatkalta. Olomoucin MM-kilpailuissa 2008 hän voitti viestihopeaa joukkuetovereinaan Galina Vinogradova ja Julija Novikova. Neljännen aikuisten MM-mitalinsa hän saavutti Lausannessa 2012 sijoittumalla keskimatkalla pronssille. EM-kilpailuista Rjabkina on voittanut yhden kullan, kolme hopeaa ja neljä pronssia. Suunnistuksen maailmancupin kokonaiskilpailussa Rjabkina sijoittui toiseksi vuonna 2004 ja kolmanneksi vuonna 2012. Hän on voittanut kaksi maailmancupin osakilpailua, O-Ringenillä 2007 ja Suomessa 2013, molemmat keskimatkalta. Hän voitti Tiomilan vuonna 2007 SoIK Hellasin joukkueessa. Venlojen viestissä hän voitti hopeaa vuonna 2004. == Arvokisasijoitukset == === MM-kilpailuissa === * 1999: keskimatkalla 16., pitkällä matkalla 39. * 2001: keskimatkalla 12., pitkällä matkalla 20., viestissä 10. * 2003: keskimatkalla 16., pitkällä matkalla 20., viestissä 8. * 2004: keskimatkalla hopeaa, pitkällä matkalla 15., viestissä 5. * 2005: keskimatkalla 6., pitkällä matkalla 8., viestissä 6. * 2006: keskimatkalla pronssia, pitkällä matkalla 9., viestissä 7. * 2007: keskimatkalla 6., pitkällä matkalla 7., viestissä 5. * 2008: keskimatkalla 5., viestissä hopeaa * 2009: viestissä 6. * 2012: keskimatkalla pronssia, pitkällä matkalla 4., viestissä 4. * 2013: keskimatkalla 7., pitkällä matkalla 5., viestissä 6. * 2018: keskimatkalla 11., pitkällä matkalla 9., viestissä pronssia === EM- kilpailuissa === * 2000: keskimatkalla 8., pitkällä matkalla 15. * 2002: keskimatkalla 15., pitkällä matkalla 7. * 2004: keskimatkalla, pitkällä matkalla ja viestissä pronssia * 2006: keskimatkalla 4. * 2008: keskimatkalla 4., pitkällä matkalla hopeaa, viestissä hopeaa * 2012: keskimatkalla pronssia, pitkällä matkalla hopeaa, viestissä kultaa == Lähteet == Luokka:Venäläiset suunnistajat Luokka:Vuonna 1980 syntyneet Luokka:Elävät henkilöt
Ilitoni

Ilitoni () on yksivärinen, silkkinen, pellavainen tai puuvillainen liina, jota käytetään ortodoksisessa kirkkorakennuksessa. Ilitoni kääritään kolmeen osaan taitellun antiminssin ympärille, silloin kun antiminssia ei käytetä, ja tämä käärö jätetään alttaripöydälle odottamaan seuraavaa käyttökertaa. Symbolisesti ilitonin sanotaan kuvaavan liinaa, jolla Jeesuksen pää peitettiin häntä haudattaessa. Toisaalta sen sanotaan kuvaavan Jeeuksen kapaloita tai käärinliinoja eli syntymää ja kuolemaa.http://www.ortodoksi.net/index.php/Ilitoni ==Lähteet== Luokka:Ortodoksisen kirkon käytännöt Luokka:Liturgiset tekstiilit
Kosteusvaurioindikaattorit

thumb|250px|Kosteusvauriomikrobeja sisäkatossa. Kosteusvaurioindikaattori viittaa mikrobikasvustoihin, joita tavataan yleisesti rakennusten kosteus- ja homevaurioiden yhteydessä. Kosteusvaurioihin on liitetty muun muassa seuraavia mikrobisukuja: Actinobacteria; Acremonium; Aspergillus; Chaetomium; Fusarium; Stachybotrys; Trichoderma. Kaikissa näissä mikrobisuvuissa tiedetään myös esiintyvän myrkyntuottokykyisiä kantoja.Husman & al. Sisäilma ja terveys - tietoa rakentajilleKansanterveyslaitos, 2002 Kantojen myrkyllisyyttä tutkitaan esimerkiksi sian siittiötestien avulla. ==Toksisia, kosteusvaurioiden yhteydessä tavattuja mikrobeja== Streptomyces griseus on yleinen kosteusvaurioiden yhteydessä tavattu aktinobakteeri, joka kykenee tuottamaan valinomysiiniä. Kosteusvauriorakennuksista eristetty ja laboratorio-oloissa kasvatettu kanta on osoittautunut erittäin solumyrkylliseksi. Valinomysiinin solumyrkyllisyys perustuu solujen mitokondrioiden tuhoamiseen.Myrkylliset mikrobit sisätiloissa, toim. Mirja Salkinoja-Salonen, 1999; ISBN 951-45-8031-1 Bacillus cereus tuottaa kereulidia, joka muistuttaa rakenteeltaan ja vaikutuksiltaan valinomysiiniä. Tämän bakteerin tuottama myrkkyaine tunnetaan myös ruokamyrkytysten yhteydestä ympäri maailman. Stachybotrys chartarum on maailman tutkituimpia sisätilahomeita. Se tuottaa useita toksiineja. Bacillus amyloliquefaciens tuottaa amylosiinia, erittäin toksista solumyrkkyä. Trichoderma longibrachiatum on yleinen kosteusvaurioihin liitetty homesieni. Se tuottaa pieniä peptidejä, jotka imeytyvät elimistön kudoksiin ja soluihin, tuottaen kaliumia ja natriumia läpäiseviä nanokanavia. Nanokanava voi oikosulkea eliöiden omia elintärkeitä natriumia tai kaliumia kuljettavia ionikanavia, jotka säätelevät esimerkiksi sydän-, hengityselin- ja hermosolujen toimintaa ohjaavia viestintäjärjestelmiä.Siittiötesti apuna - nyt tiedetään, miksi sisäilmahome tekee sairaaksi Tekniikka & Talous 6.10.2012.20-Residue and 11-residue peptaibols from the fungus Trichoderma longibrachiatum are synergistic in forming Na+/K+-permeable channels and adverse action towards mammalian cells FEBS Journal 16.10.2012.“Trilongins” Offer Insight into Mold Toxicity Environmental health perspectives 2/2013. == Oireilu ei ole luotettava indikaattori sisäilman laadusta == Monien suomalaistutkimusten mukaan usein oireilu ei paljon kerro siitä, onko rakennuksen sisäilma huonoa vai ei, vaan se varmistuu vain tutkimalla rakennusta. Ihmiset myös yhdistävät oireensa esimerkiksi kouluun yhtä lailla riippumatta siitä, pahenevatko oireet koulussa vai eivät. ==Katso myös== * Myrkylliset homeet * Myrkyllisyys ==Lähteet== Luokka:Mikrobit Luokka:Sisäympäristön toksikologia
Ratinan silta

thumb|Ratinan silta korjaustöiden aikana elokuussa 2011. Ratinan silta on 1959 valmistunut Tampereella sijaitseva betonirakenteinen holvikaarisilta, joka ylittää Tammerkosken Ratinanniemen kohdalla. Sillan kautta kulkee nelikaistainen Viinikan liittymästä Hämeenpuiston eteläpäähän kulkeva Tampereen valtatie. Sillan pituus on 152 metriä, josta 50 metriä tulee siltakaaren osalle. Siltaan liittyy Nalkalan puolella 61,8 metriä pitkä kuusiaukkoinen maasilta ja Ratinanniemen puolella 40,4 metriä pitkä neliaukkoinen maasilta. Sillan leveys on 30 metriä, josta ajokaistoille on varattu 21 metriä ja kevyen liikenteen väylille 8,5 metriä. Siltakaari on 10 metrin korkeudessa vedenpinnasta. Ratinan sillan suunnitteli professori Herman Ossian Hannelius, ja sen rakentamisesta vastasi Tampereen kaupungin rakennustoimiston insinööriosasto. Sillan rakennustyöt alkoivat marraskuussa 1953, ja ne kestivät perustustöiden osalta vuoteen 1957 saakka. Perustustyöt olivat pysähdyksissä puolentoista vuoden ajan heinäkuun alusta 1954 vuoden 1955 loppuun. Maanpäälliset sillan osat rakennettiin 1957−1959, ja silta avattiin liikenteelle 19. marraskuuta 1959. Alun perin Ratinan sillan ja Tampereen valtatien oli määrä olla osa Pyynikinharjun läpi tunnelissa kulkevaksi suunniteltua moottoritietä, mutta tämä suunnitelma jäi lopulta toteuttamatta sen synnyttämän vastustuksen vuoksi. == Lähteet == * Sari Minkovitsch: Ratinan silta, Koskesta voimaa -sivusto === Viitteet === Luokka:Tampereen sillat Silta Luokka:Suomen tieliikennesillat
Valinomysiini

Valinomysiini on syklodepsipeptidi. Se on ionofori, jonka takia se on myrkyllinen ihmisille ja muille eläimille. Samasta syystä se toimii myös antibioottina ja alkueläinmyrkkynä, mutta lääkkeenä sitä ei vaarallisuutensa takia käytetä. Bakteerit tuottavat valinomysiiniä. Sitä tuottavat useat Streptomyces-bakteerit, kuten S. anulatus, S. exfoliatus, S. fulvissimus, S. griseus ja S. tsusimaensis. Rakenteellisesti ja ominaisuuksiltaan samantapainen aine on kereulidi. ==Kemia== Valinomysiini on rengasmainen 12 karbonyylin depsipeptidi. Siinä on 4 molekyylin perättäinen sarja, joka toistuu 3 kertaa ja sulkeutuu renkaaksi. Sarjassa on L-valiini, jossa on esterisidoksella D-α-hydroksi-isovaleriaanahappo, jossa on kiinni amidisidoksella D-valiini, jossa on esterisidoksella kiinni L-maitohappo. Valinomysiinin nimi tulee sen valiineista. Valinomysiinin rakenne on amfipaattinen. Renkaan ulkokehän valiinit tekevät siitä rasvaliukoisen ja liukoisen siten muun muassa solukalvoihin. Taas renkaan vesiliukoisen sisäkehän karbonyyleihin voi liittyä eli kelatoitua yksi ioni. Sisäkehä on valikoiva kaliumioneille (K+), joille dissosiaatiovakio (Kd) on 10-6. Natriumille (Na+) Kd on vain 0.1. Nämä ominaisuudet tekevät siitä kantajatyyppisen K+-ionoforin. Valinomysiini ei liukene veteen. Se liukenee täysin petrolieetteriin, dietyylieetteriin, bentseeniin, kloroformiin, jääetikkaan, n-butyyliasetaattiin ja asetoniin. ==Käyttö== Valinomysiini sitoo valikoivasti kaliumioneita. Sitä voidaan siksi käyttää eri näytteiden kaliumpitoisuutta mittaavana ioniselektiivisenä elektrodina ioninvaihtokromatografiassa. ==Myrkyllisyys== Ihmisten valinomysiinimyrkytykset voivat olla tappavia, mutta ovat harvinaisia, harvinaisempia kuin esimerkiksi kereulidimyrkytykset. Valinomysiinin LD50 on hiirille nieltynä 2.5 milligrammaa per kehonpainokilo (mg/kg). Se imeytyy myös ihon läpi. Iholle levitettyn LD50 on 5 mg/kg kaneille. Valinomysiini on ionofori, josta sen myrkyllisyys johtuu. Se purkaa solukalvojen ja soluelinten kalvojen välisiä elintärkeitä ionipitoisuuseroja siirtämällä ioneita suuresta ionipitoisuudesta pienempään. Se siirtää lähinnä kaliumioneita. Pitoisuuksien tasoittuminen johtaa muun muassa mitokondrioiden kyvyttömyyteen tuottaa ATP:tä. Valinomysiini voi aiheuttaa eläimillä muun muassa hengitysvaikeuksia, pysyviä silmävaurioita, ääreis- ja keskushermostovaurioita. ==Lähteet== ==Aiheesta muualla== *PubChem: Valinomycin *KEGG: Valinomycin Luokka:Antibiootit Luokka:Bakteerimyrkyt Luokka:Peptidit Luokka:Ionoforit
Wayfinder

Wayfinder Systems AB oli ruotsalainen mobiilin paikannuksen karttaselaimia, komponentteja ja palveluita toteuttava yritys. Se jatkoi vuonna 2009 Vodafone- konsernin osana, mutta maaliskuussa 2010 Vodafone vetäytyi maksullisen paikantamisen markkinalta, jota on nakertanut mm. Nokian tarjoama ilmainen paikannus. http://www.tietokone.fi/uutiset/vodafone_lopettaa_maksullisen_navigointinsa Wayfinderillä oli vuoden 2007 lopussa 97 työntekijää Ruotsissa, Suomessa (Navicore), Romaniassa ja Ranskassa. Yhtiön osakkeita on ruotsalaisessa NGM Equity-listalla. Vuonna 2007 yhtiön liikevaihto oli 112 miljoonaa Ruotsin kruunua ja sen tappio oli 50 miljoonaa kruunua. Vuoden 2008 lopussa Vodafone osti Wayfinderin, joka hieman aiemmin osti suomalaisen Navicoren. ==Lähteet== ==Aiheesta muualla== *Wayfinderin sivusto Luokka:Paikannus Luokka:Ruotsalaiset yritykset
Papandréou

Papandréou () on kreikkalainen suku, johon on kuulunut useita merkittäviä poliitikkoja: * Andréas Papandréou (1919–1996), taloustieteilijä, Kreikan pääministeri 1981–1989 ja 1993–1996, Geórgios Papandréoun poika * Geórgios Papandréou (1888–1968), Kreikan pääministeri 1944–1945 ja 1964–1965 * Geórgios Andréas Papandréou (s. 1952), Kreikan pääministeri 2009–2011, Andréas Papandréoun poika Luokka:Kreikkalaiset henkilöt Luokka:Sukunimet Luokka:Kreikkalaiset suvut
Aktinobakteerit

Aktinobakteerit (Actinobacteria) eli aktinomykeetit ovat eräs bakteerien luokka. Aktinobakteerit ovat laaja gram-positiivisesti värjäytyvien maaperäbakteerien ryhmä. Ne muodostavat itiöitä ja rihmastoa ja ovat immunologisesti aktiivisia. Niiden vanhentunut nimitys on sädesienet. Suurin osa lääketieteellisesti tai teollisesti merkittävistä aktinobakteereista kuuluu Actinomycetales-lahkoon. Tällaisia aktinobakteereita ovat muun muassa seuraavat: * Mycobacterium-suvun bakteerit, jotka aiheuttavat tuberkuloosia ja lepraa * Corynebacterium-suvun bakteerit, joista Corynebacterium diphtheriae aiheuttaa kurkkumätää * Actinomyces-suvun bakteerit, jotka aiheuttavat aktinomykoosia * Nocardia-suvun bakteerit, jotka aiheuttavat nokardioosia * Streptomyces-suvun bakteerit, joita käytetään tuottamaan antibiootteja Aktinobakteerien esiintymistä ihmisten käytössä olevissa rakennuksissa pidetään merkkinä epätavallisesta mikrobilähteestä rakennuksessa. == Lähteet == * * Ovatko sädesienet niin haitallisia kuin pelätään? https://blogi.thl.fi/ovatko-sadesienet-niin-haitallisia-kuin-pelataan/ ===Viitteet=== == Aiheesta muualla == *Laji.fi: Actinobacteria * * * *National Center for Biotechnology Information (NCBI): Actinobacteria, taxonomy * Luokka:Grampositiiviset bakteerit Luokka:Toksiset sisätilabakteerit
Jim Lauderdale

Jim Lauderdale (s. 11. huhtikuuta 1957 Statesville, Pohjois-Carolina, Yhdysvallat) on yhdysvaltalainen country- ja bluegrass-laulaja ja -lauluntekijä. Lauderdalen albumit Lost in the Lonesome Pines (2002) The Bluegrass Diaries (2007) on palkittu parhaan bluegrass-albumin Grammyllä. == Aiheesta muualla == * Jim Lauderdalen sivusto * Luokka:Yhdysvaltalaiset laulaja-lauluntekijät Luokka:Vuonna 1957 syntyneet Luokka:Elävät henkilöt
SiRF

SiRF Technology Holdings, Inc. on yhdysvaltalainen satelliittipaikannuksen piirejä valmistava yhtiö. Yhtiö on mukana NASDAQ-indeksissä. Yhtiö perustettiin vuonna 1995 ja sen pääkonttori on San Joséssa, Kaliforniassa. Vuonna 2007 sen liikevaihto oli 330 miljoonaa dollaria, josta kolmannes oli voittoa. Sen johtajat ovat Diosdado P. Banatao ja Kanwar Chadha. Helmikuussa 2009 englantilainen CSR ilmoitti ostavansa SiRFin 136 miljoonalla dollarilla. http://ir.csr.com/phoenix.zhtml?c=177117&p;=irol-newsArticle&ID;=1254803 CSR purchase announcement. ==Lähteet== == Aiheesta muualla == * SiRFin sivusto Luokka: Paikannus
Stachybotrys chartarum

Stachybotrys chartarum on kosteusvaurioiden yhteydessä tavattu homesieni, joka kykenee tuottamaan mykotoksiineja. Homekasvusto näyttää tummanharmaalta tai mustalta. Homesieni muodostaa usein bakteerien kanssa sekakasvustoja.Stachybotrys -artikkelin verkkoversio Myrkylliset mikrobit sisätiloissa, Mirja Salkinoja-Salonen, 1999 Stachybotryksen itiöiden on todettu olevan terveydelle haitallisia ja koe-eläinten on osoitettu kuolevan sisäisiin verenvuotoihin, jos niiden keuhkoihin joutuu suuria määriä Stachybotryksen itiöitäTuula Putus: ”Rotia hometutkimukseen”. Rakennuslehti 20.06.2016. http://www.rakennuslehti.fi/2016/06/tuula-putus-rotia- hometutkimukseen/. ==Stachybotrys chartarum -toksiineja== *Atranonit *Fulviinit *Roridiinit *Satratoksiinit *Stachybokiinit *Trikodermiini *Trikodermoli *Trikoverrolit *Trikoverriinit *Verrukariinit *Verroli ==Lähteet== == Aiheesta muualla == *Terveyskirjasto: Stachybotrys chartarum *Mold - Stachybotrys chartarum *Review of toxicological Literature Luokka:Hypocreales Luokka:Toksiset sisätilahomeet
Timation

Timation oli Yhdysvaltain laivaston Naval Research Laboratoryn kehittämiä kokeellisia paikannussatelliitteja, joita kehitettiin vuodesta 1964 alkaen korvaamaan Transit. Timation perustui tarkkaan aikasignaaliin, kuten siitä kehitetty GPS myöhemmin. Ensimmäinen Timation-satelliitti laukaistiin 31.5.1967. Timation-2 lensi vuonna 1969. Timationin ja Yhdysvaltain ilmavoimien Project 621B-hankkeen tulokset yhdistettiin GPS:n perustaksi.http://tycho.usno.navy.mil/ptti/1986/Vol%2018_03.pdf ==Lähteet== == Aiheesta muualla== * Timation Satellite Program (navy.mil) * Who invented the Global Positioning System? (thespacereview.com) Luokka:Navigaatiosatelliitit
Yrjänä

Yrjänä on suomalainen miehen etunimi, yksi maanviljelijää tarkoittavan kreikkalaisen Georgios-nimen suomalaisista muunnelmista. Georgios on ollut nimenä kuuluisalla varhaiskristillisellä pyhimyksellä, joka Suomessa tunnetaan paremmin nimellä Pyhä Yrjö tai myös Pyhä Yrjänä. Hänen muistopäivänään, 23. huhtikuuta, on Suomessa Yrjänän sekä myös Yrjön, Jyrkin, Jyrin ja Jorin nimipäivä. Suomessa oli vuoden 2019 loppuun mennessä 957 henkilölle annettu nimi Yrjänä. == Tunnettuja Yrjänä-nimisiä == * Yrjänä Ahto (s. 1951), toimitusjohtaja * Matti Yrjänä Joensuu (1948–2011), rikoskirjailija * Yrjänä Pietarinpoika (, 1530–1568), Ruotsin kuningas Eerik XIV:n sihteeri ja neuvonantaja * Yrjänä Sauros (s. 1960), performanssitaiteilija, muusikko, kirjailija ja näyttelijä == Yrjänä sukunimenä == Yrjänä on myös sukunimi. Tunnettuja henkilöitä, joilla on tämä sukunimi: * Aki Ville Yrjänä (s. 1967), rock-muusikko ja runoilija * Erkki Yrjänä (1898–2000), toimittaja, maanviljelijä ja sotilas * Hertta Yrjänä (s. 2005), lapsinäyttelijä ==Lähteet== Luokka:Etunimet Luokka:Sukunimet
Zaliv

Zaliv () oli sarja neuvostoliittolaisia paikannussatelliitteja. Zaliv oli käytössä 1973-1978. Se toimi myös tietoliikennesatelliittina. Ne rakensi NPO Prikladnoi Mehaniki (NPO PM). == Satelliitit == * Kosmos 562 eli Zaliv #1, 25.5.1973, Plesetskin kosmodromi, Kosmos-3M-kantoraketti – laukaisu epäonnistui * Kosmos 574 (Zaliv #2) 20.6.1973 Plesetsk Kosmos-3M * Kosmos 586 (Zaliv #3) 14.9.1973 Plesetsk Kosmos-3M * Kosmos 627 (Zaliv #4) 29.12.1973 Plesetsk Kosmos-3M * Kosmos 628 (Zaliv #5) 17.1.1974 Plesetsk Kosmos-3M * Kosmos 663 (Zaliv #6) 27.6.1974 Plesetsk Kosmos-3M * Kosmos 689 (Zaliv #7) 18.10.1974 Plesetsk Kosmos-3M * Kosmos 729 (Zaliv #8) 22.4.1975 Plesetsk Kosmos-3M * Kosmos 800 (Zaliv #9) 3.2.1976 Plesetsk Kosmos-3M * Kosmos 823 (Zaliv #10) 2.6.1976 Plesetsk Kosmos-3M * Kosmos 846 (Zaliv #11) 29.7.1976 Plesetsk Kosmos-3M * Kosmos 890 (Zaliv #12) 20.1.1977 Plesetsk Kosmos-3M * Kosmos 962 (Zaliv #13) 28.10.1977 Plesetsk Kosmos-3M * Kosmos 994 (Zaliv #14) 15.3.1978 Plesetsk Kosmos-3M * Kosmos 1027 (Zaliv #15) 27.7.1978 Plesetsk Kosmos-3M ==Lähteet== * http://www.skyrocket.ru Luokka:Satelliittipaikannusjärjestelmät Luokka:Tietoliikennesatelliitit Luokka:Neuvostoliiton tiede ja tekniikka
SiN Episodes

SiN Episodes on Ritual Entertainmentin kehittämä ja Valve Corporationin julkaisema FPS-peli, joka jatkaa vuonna 1998 julkaistun SiN-pelin tarinaa. Pelin ensimmäinen episodi, Emergence, julkaistiin vuonna 2006, ja se käyttää pelimoottorinaan Half-Life 2:en Source Engine -pelimoottoria. Pelille suunniteltiin yhteensä yhdeksän episodia, mutta ensimmäisen episodin julkaisun jälkeen Ritual Entertainment ostettiin ja pelin kehitys on sen vuoksi keskeytetty, tai jopa kokonaan peruutettu. == Episodi 1 == Pelaaja ottaa alkuperäisen SiN-pelin päähenkilön, HardCorpsin johtajan, eversti John R. Bladen roolin. Tavoitteena on saada pidätettyä Freeport Cityn huumeparoni Viktor Radek, joka on yhteistyössä SiNTekin pääjohtajan, Elexis Sinclairen, kanssa. Bladen apuna on alkuperäisestä SiN-pelistä tuttu hakkeri JC Armack ja uutena jäsenenä Bladen tiimissä toimii nuori nainen nimeltä Jessica Cannon. Luokka:Vuoden 2006 videopelit Luokka:Ensimmäisen persoonan ammuntapelit
Lilibeth Morillo

Lilibeth Rodriguez Morillo (s. 12. kesäkuuta 1969 Caracas) on venezuelalainen näyttelijä. Hänen tunnetuin roolinsa on Maria de la Luz Centeno sarjassa La niña de mis ojos. Morillon isä on laulaja José Luis Rodriguez. == Filmografia == === Telenovelat === * Maribel (1989) * Mundo de Fieras - Tammi Soriano (1991) * Por estas calles (1992) * Pura Sangre (1994) * Maria de los angeles (1997) * Enséñame a cuerer - Adriana (1998) * Enamorada - Cristina (1999) * Viva la Pepa - María José Moneiro (2001) * La niña de mis ojos - Maria de la Luz Centeno (2001) * El amor las vuelve locas - Fernanda Santana (2005) * La viuda de blanco - Haydée Blanco Albarracin (2006) === Elokuvat === * El gordo y la flaca (2003) * Noche de estrellas : Premiolo nuestro (2004) == Aiheesta muualla == * Luokka:Venezuelalaiset näyttelijät Luokka:Vuonna 1969 syntyneet Luokka:Elävät henkilöt
Sara@crazymail.com

Sara@crazymail.com on vuonna 1998 ilmestynyt Tuija Lehtisen kirjoittaman Sara- nuortenkirjasarjan ensimmäinen osa. Sarjan muut osat ovat Nottingham kesällä kello 6, Sara ja levottomat jalat ja Missä olet, Sara?. Kirja kertoo helsinkiläisestä punkkaritytöstä, 16-vuotiaasta Sara Niinistöstä, joka esiintyi myös Lehtisen aiemmassa teoksessa Asvalttisoturi (1997). Sara joutuu hankaluuksiin myytyään kaverinsa huumeet. Äiti pakottaa Saran muuttamaan enonsa luokse tuppukylään, jossa hän käy kymppiluokkaa. Koulussa hän tutustuu kiinnostavaan ihmiseen. Sara on luonteeltaan itsepäinen, itsenäinen ja villi. Hän saa käyttää enonsa luona olevaa internetyhteyttä ja löytää sieltä Markin, jolle purkaa ajatuksiaan. Lehtinen sai teoksesta Pirkanmaan Plättä -palkinnon vuonna 1999. == Kirjan henkilöt == *Eila – Saran äiti *Olli – Saran isäpuoli *Pinja – Saran siskopuoli *Jyrki – Saran eno *Kyösti – Saran eno *Mummo - Eilan, Jyrkin ja Kyöstin äiti *Oilimaija – Kyöstin vaimo *Manne, Meiju ja Miika – Kyöstin ja Oilimaijan lapset *Rauski, Gitta, Hellevi, Pelle, Sakke & Lasse – Saran luokkakaverit *Mona Lisa – 9-luokkalainen tyttö Saran koulusta (oikea nimi Mari) *Inkeri – äidin lapsuudenystävä ja Saran koulun rehtori ==Lähteet== Luokka:Tuija Lehtisen teokset Luokka:Suomalaiset nuortenkirjat Luokka:Vuoden 1998 kirjat
Barry White – The Ultimate Collection

Barry White - The Ultimate Collection on Barry Whiten kokoelma-albumi vuodelta 2000. == Kappaleet == # You’re The First, The Last, My Everything # Can’t Get Enough Of Your Love Babe # Let The Music Play # Don’t Make Me Wait Too Long # I’ll Do For You Anything You Want Me To # Sho’ You Right # What Am I Gonna Do With You # Come On # I’m Gonna Love You Just A Little More Babe # Never Never Gonna Give You Up # Baby We Better Try And Get It Together # Just The Way You Are # Dark And Lovely (Isaac Hayesin kanssa) # You See The Trouble With Me # It’s Ecstasy When You Lay Down Next To Me # Right Night # Love’s Theme # Let The Music Play (Remix-versio) Luokka:Vuoden 2000 kokoelma-albumit Luokka:Yhdysvaltalaiset albumit
Engaeus

Engaeus on Parastacidae-heimoon kuuluva rapujen suku, joka esiintyy ainoastaan Kaakkois-Australiassa ja Tasmaniassa. Siitä tunnetaan 35 lajia. Nämä ravut elävät mutaan kaivamissaan käytävissä, joista työntyy esiin savupiippumainen putki. *Engaeus affinis *Engaeus australis *Engaeus cisternarius *Engaeus cunicularius *Engaeus curvisuturus *Engaeus cymus *Engaeus disjuncticus *Engaeus fossor *Engaeus fultoni *Engaeus granulatus *Engaeus hemicirratulus *Engaeus karnanga *Engaeus laevis *Engaeus lengana *Engaeus leptorhynchus *Engaeus lyelli *Engaeus mairener *Engaeus mallacoota *Engaeus martigener *Engaeus merosetosus *Engaeus nulloporius *Engaeus orientalis *Engaeus orramakunna *Engaeus phyllocercus *Engaeus quadrimanus *Engaeus rostrogaleatus *Engaeus sericatus *Engaeus spinicaudatus *Engaeus sternalis *Engaeus strictifrons *Engaeus tayatea *Engaeus tuberculatus *Engaeus urostrictus *Engaeus victoriensis *Engaeus yabbimunna ==Aiheesta muualla== *Genus Engaeus Erichson, 1846 The Lobster and Crayfish Taxonomy Browser. Carnegie Museum. Luokka:Kymmenjalkaiset
Papadópoulos

Papadópoulos () on kreikkalainen sukunimi. Tunnettuja Papadopoulos-nimisiä: * Aléxandros Papadópoulos eli Alexander Payne (s. 1961), kreikkalaissyntyinen elokuvaohjaaja * Avraám Papadópoulos (s. 1984), kreikkalainen jalkapalloilija * Demetrios I, oik. Dimítrios Papadópoulos (1914–1991), Konstantinopolin ekumeeninen patriarkka 1972–1991 * Dimítrios ”Dimítris” Papadópoulos (s. 1981), jalkapalloilija * Geórgios Papadópoulos (1919–1999), Kreikan sotilashallituksen johtaja 1967–1974 * Giánnis Papadópoulos, kreikkalainen laulaja ja lauluntekijä * Kyriákos Papadópoulos (s. 1992), kreikkalainen jalkapalloilija * Leftéris Papadópoulos (s. 1935), kreikkalainen runoilija, laulunsanoittaja ja toimittaja * Tássos Papadópoulos (1934–2008), Kyproksen presidentti 2003–2008 Luokka:Kreikkalaiset henkilöt
Austrothelphusa

Austrothelphusa on Australian ja Oseanian alueella makeassa vedessä elävien taskurapujen suku, josta tunnetaan seitsemän lajia. Australiassa lajisto on keskittynyt Queenslandiin, mutta Austrothelphusa transversa esiintyy laajalti muuallakin. Aikuisten taskurapujen selkäkilpi on korkeintaan viiden sentin levyinen. Austrothelphusa-äyriäiset elävät monenlaisissa pienvesissä, joissa, puroissa, vesikuopissa, lähteissä, suomailla ja tilapäislammikoissa. Ne kaivavat käytäviä savisiin joenpenkkoihin tai kosteaan maaperään. Kuivan kauden tullen ne voivat tukkia käytävän suun savella ja säilyä siellä kosteuden turvin hengissä seuraavaan sadeaikaan. Naaraan munista syntyy suoraan pieniä aikuisen kaltaisia poikasia, ilman toukkavaihetta, ja naaras kantaa näitä pyrstönsä alla. ==Lähteet== * Parathelphusidae Austrothelphusa. Identification and Ecology of Australian Freshwater Invertebrates. Murray Darling Freshwater Research Centre. Luokka:Taskuravut
Syncarida

Syncarida on kuoriäyriäisten luokkaan sisältyvä ylälahko. Siihen kuuluu kaksi lahkoa, Anaspidacea ja Bathynellacea, ja näissä kuusi heimoa ja kuutisenkymmentä sukua. Syncarida-lahkoja pidetään alkeellisimpana Eumalacostraca-ryhmän äyriäisistä. Niiden ruumis on yleensä tasapaksun jaokkeinen, selkäkilpeä niillä ei ole. Ne ovat tyypillisesti makean veden eläimiä. Monet lajit elävät maanalaisissa vesissä tai vedenpohjan maaperän sisällä. ==Lähteet== *Superorder SYNCARIDA Packard, 1885. Australian Faunal Directory. Luokka:Kuoriäyriäiset
Anaspididae

Anaspididae on äyriäisheimo Anaspidacea-lahkossa. Heimo käsittää kolme sukua ja viisi lajia, jotka kaikki esiintyvät Tasmaniassa. Lajeja pidetään elävinä fossiileina. Luokka:Kuoriäyriäiset Luokka:Elävät fossiilit
Død snø

Død snø () on norjalainen kauhukomedia. Elokuvan ensi-ilta oli vuonna 2009, ja sen on ohjannut Tommy Wirkola. Suomessa elokuva on esitetty marraskuussa 2009 Night Visions -festivaalilla, missä se sai yleisöpalkinnon, ja televisiossa Nelosella 9. huhtikuuta 2011. Vuonna 2014 elokuva sai Wirkolan ohjaaman jatko- osan Død snø 2. == Tarina == Lääketieteen opiskelijoista koostuva kaveriporukka (Hanna, Roy, Martin, Erlend, Liv, Chris ja Vegard) lähtee Vegardin tyttöystävän (Sara) mökille pääsiäisen viettoon. Myöhään illalla mökille saapuu outo kulkija. Mies kertoo toisen maailmansodan aikaisista natsimiehittäjistä, jotka terrorisoivat läheisen kylän asukkaita ja varastivat arvoesineitä. Lopulta kyläläiset nousivat vastarintaan ja tappoivat osan natseista, mutta loput pääsivät pakoon varastettujen esineiden kanssa. Kyläläiset olettivat, että he jäätyivät vuorille, joilla myös Saran mökki sijaitsee. Myöhemmin yöllä kulkijan lähdettyä ja pystytettyä teltan aukealle natsizombit tappavat hänet. Seuraavana päivänä Vegard lähtee moottorikelkallaan etsimään Saraa, jonka olisi jo pitänyt tulla mökille. Saran sijaan hän löytääkin kulkijan kuolleena teltastaan. Myöhemmin jatkaessaan Saran etsimistä hän putoaa lumen läpi luolaan, jossa on natsien aseita, lippu ja Saran pää. Erlend löytää mökin lattian alta rasian, joka sisältää kultakoruja ja kolikoita – niitä natsizombit havittelevat. Tämän jälkeen zombit hyökkäävät ja tappavat kaikki opiskelijat paitsi Martinin,jonka rooli jatkuu Dead Snow 2:sessa. == Näyttelijöitä == == Vastaanotto == Kriitikko Arto Pajukallion mukaan kieli poskessa leikittelevä verinen kauhuelokuva saa aiheestaan taitavasti irti kaikki.Arto Pajukallio, Elokuvat, Helsingin Sanomat 9.4.2011 sivu D 11 == Lähteet == == Aiheesta muualla == * Luokka:Kauhukomediat Luokka:Zombielokuvat Luokka:Norjalaiset elokuvat Luokka:Vuoden 2009 elokuvat Luokka:Independent-elokuvat
Zujevka

Zujevka () on kaupunki Kirovin alueella Venäjällä. Se sijaitsee Vjatkan sivujoen Tšeptsan varrella 121 kilometriä Kirovista itään. Kaupunki on Zujevkan piirin keskus. Sen kautta kulkee Kirovin ja Permin välinen rautatie. Asukkaita on 12 400 henkeä (vuonna 2005). Zujevka on saanut alkunsa samannimisen rautatieaseman ympärille vuoden 1895 jälkeen syntyneestä asutuksesta. Vuonna 1929 siitä tuli piirikeskus ja vuonna 1944 kaupunki. Nykyään siellä on vaunuvarikko, konepaja- ja elintarviketeollisuutta. ==Lähteet== * ==Aiheesta muualla== * Zujevkan kaupungille ja piirille omistettu sivusto Luokka:Kirovin alueen kaupungit
Turner (kilpa-autovalmistaja)

Turner oli yhdysvaltalainen kilpa-autovalmistaja, joka osallistui Indianapolis 500 -kilpailuun kaudella 1953. Tallin kuljettaja Mike Nazaruk keskeytti kilpailussa kierroksella 146 vaihteistovikaan. ==Lähteet== == Aiheesta muualla == * Luokka:Yhdysvaltalaiset Formula 1 -tallit Luokka:Formula 1 -valmistajat
Marchese

Marchese oli yhdysvaltalainen kilpa-autovalmistaja, joka osallistui Indianapolis 500 -kilpailuun kausina 1950 ja 1951. Myron Fohr oli ensimmäisessä kilpailussa 11 ja Chuck Stevenson keskeytti toisessa kierroksella 93 tulipaloon. ==Lähteet== == Aiheesta muualla == * Luokka:Yhdysvaltalaiset Formula 1 -tallit Luokka:Formula 1 -valmistajat
Elder

Elder oli yhdysvaltalainen kilpa-autovalmistaja, joka osallistui Indianapolis 500 kilpailuun kaudella 1959. Tallin kuljettaja Ray Crawford keskeytti kilpailussa 115. kierroksella onnettomuuden seurauksena. ==Lähteet== == Aiheesta muualla == * Luokka:Yhdysvaltalaiset Formula 1 -tallit Luokka:Formula 1 -valmistajat Luokka:Indianapolis 500
Ewing

Ewing oli yhdysvaltalainen kilpa-autonvalmistaja, joka osallistui Indianapolis 500 -kilpailuun kausina 1950 ja 1960. Jimmy Davies oli ensimmäisessä kilpailussa 17, ja toisessa kilpailussa Eddie Sachs ja Al Herman keskeyttivät teknisiin ongelmiin. == Formula 1 -saavutukset == Palkintosijat {| class="wikitable" style="font-size: 85%;" Nro Kilpailu Kuljettaja 1 ==Lähteet== == Aiheesta muualla == * Luokka:Yhdysvaltalaiset Formula 1 -tallit Luokka:Formula 1 -valmistajat
Sverigetopplistan

Sverigetopplistan on ruotsalainen musiikkilista, joka seuraa viikoittain musiikin myyntiä Ruotsissa. Nykyisellä nimellään Sverigetopplistan aloitti vuonna 2007. Sitä edelsivät Topplistan vuosina 1975–1997 ja Hitlistan 1998–2007. == Katso myös == * Luettelot Sverigetopplistanin ykkösistä vuosittain == Aiheesta muualla == * SverigeTopplistan.se *
Emma Claesson

Emma Claesson (o.s. Engstrand, s. 14. joulukuuta 1977) on ruotsalainen suunnistaja ja MM-mitalisti. Hän edustaa ruotsalaista Stora Tuna IK:ta. Roskilden EM-kilpailuissa 2004 Claesson, tuolloin vielä Engstrand, voitti pitkällä matkalla hopeaa ja sprintissä pronssia. Seuraavana vuonna Aichin MM- kilpailuissa hän voitti pronssia viestissä joukkuetovereinaan Jenny Johansson ja Karolina Arewång-Höjsgaard. Otepään EM-kilpailuissa 2006 hän voitti pronssia viestissä. Kiovan MM-kilpailuissa 2007 Engstrand voitti viestihopeaa joukkuetovereinaan Annika Billstam ja Helena Jansson. Ensimmäisen arvokisakultansa hän voitti Ventspilsin EM-kilpailujen viestissä vuonna 2008. Samoissa kisoissa hän voitti myös pitkältä matkalta pronssia. Trondheimin MM- kilpailuissa 2010 Claesson voitti pronssia pitkältä matkalta. Suunnistuksen maailmancupin kokonaiskilpailussa Claesson, tuolloin nimellä Engstrand, sijoittui viidenneksi vuosina 2004, 2005 ja 2006. Hän on voittanut maailmancupin osakilpailun kolme kertaa. Hän voitti O-Ringenin vuonna 2005. == Lähteet == Luokka:Ruotsalaiset suunnistajat Luokka:Vuonna 1977 syntyneet Luokka:Elävät henkilöt
Nivelkotilot

Nivelkotilot (Polyplacophora) on yksi nilviäisten pääjakson luokista. Nivelkotilot ovat merieläimiä, joiden kuori muodostuu kahdeksasta erillisestä, toisiinsa niveltyvästä kalkkisesta kuorilevystä, jotka kattavat tarkkaan pohjassa liikkuvan eläimen yläpinnan. Kuorilevyjä pitää yhdessä niitä ympäröivä sitkeä vaippareunus (perinotum). Alapinnalla on voimakas jalka, jolla nilviäinen liikkuu hitaasti pohjassa ja jolla se voi takertua tiukasti alustaansa. Jalkaa ympäröivät kidusrivit. Jalkaan liittyy välittömästi nivelkotilon pää. Nivelkotilolla on raastinkieli (radula), joka voi kattaa kolmanneksen alapinnasta. Sukupuolet ovat yleensä erilliset ja hedelmöitys on ulkoinen, mutta myös parittelevia lajeja tunnetaan. Nivelkotiloja tunnetaan noin 750 lajia. Useimmat elävät matalassa vedessä tai vuorovesirannoilla, tyypillisesti kalliopohjilla, kivien alla tai halkeamissa. Jotkut lajit elävät syvemmällä, jopa 6 000 metrissä. Poikkeuksellisen suuri nivelkotilo on 33 senttimetrin pituinen Cryptochiton stelleri. == Luokittelu == * Nivelkotilot (Polyplacophora) ** Alaluokka: Neoloricata *** Lahko: Chitonida **** Alalahko: Piikkikitonit (Acanthochitonina) ***** Yläheimo: Cryptoplacoidea ****** Heimo: Acanthochitonidae ****** Heimo: Choriplacidae ****** Heimo: Cryptoplacidae ****** Heimo: Hemiarthridae ****** Heimo: †Makarenkoplacidae ***** Yläheimo: Mopalioidea ****** Heimo: Mopaliidae ****** Heimo: Schizoplacidae ****** Heimo: Tonicellidae **** Alalahko: Hammasreunakitonit (Chitonina) ***** Yläheimo: Chitonoidea ****** Heimo: Callistoplacidae ****** Heimo: Callochitonidae ****** Heimo: Chaetopleuridae ****** Heimo: Chitonidae ****** Heimo: Ischnochitonidae ****** Heimo: Loricidae ****** Heimo: †Ochmazochitonidae ****** Heimo: †Spinochitonidae ***** Yläheimo: Schizochitonoidea ****** Heimo: Schizochitonidae *** Lahko: Lepidopleurida **** Alalahko: †Cymatochitonina ***** Heimo: †Acutichitonidae ***** Heimo: †Cymatochitonidae ***** Heimo: †Gryphochitonidae ***** Heimo: †Lekiskochitonidae ***** Heimo: †Permochitonidae **** Alalahko: Sileäreunakitonit (Lepidopleurina) ***** Heimo: Abyssochitonidae ***** Heimo: †Camptochitonidae ***** Heimo: †Glyptochitonidae ***** Heimo: Hanleyidae ***** Heimo: Leptochitonidae ***** Heimo: †Mesochitonidae ***** Heimo: Nierstraszellidae ***** Heimo: Protochitonidae ** Alaluokka: †Palaeoloricata *** Lahko: †Chelodida **** Heimo: †Chelodidae *** Lahko: †Septemchitonida **** Heimo: †Gotlandochitonidae **** Heimo: †Helminthochitonidae **** Heimo: †Septemchitonidae * Incertae sedis ** Heimo: †Haeggochitonidae ** Heimo: †Ivoechitonidae ** Heimo: †Olingechitonidae ** Heimo: †Scanochitonidae == Lähteet == Luokka:Nilviäiset
Matti Vanhanen (jalkapalloilija)

Matti ”Lane” Vanhanen (s. 8. maaliskuuta 1944) on suomalainen entinen jalkapalloilija ja jääpalloilija. Jalkapallossa hyökkääjänä pelannut Vanhanen edusti koko uransa ajan Mikkelin Palloilijoita vuosina 1960–1979. Hän voitti MP:ssa Suomen Cupin 1970 ja 1971 sekä SM-hopeaa 1970 ja 1972. Vanhanen pelasi seurassa kaikkiaan 235 pääsarjatason ottelua, joissa hän teki 89 maalia. Lisäksi Vanhasen tilillä on 107 maalia 1. divisioonassa. Hän on edelleen pääsarjan maalintekijätilastossa sijalla 29. Vanhanen pelasi myös maajoukkueessa yhden A-maaottelun 1970. Jääpallossa Vanhanen edusti Mikkelin Palloilijoita ja Mikkelin Kamppareita. Hän voitti MP:ssa Suomen mestaruuden 1968. Vanhanen teki urallaan 215 maalia ja pelasi myös maajoukkueessa yhden B-maaottelun. Pelaajauran jälkeen Matti Vanhanen toimi Mikkelin Palloilijoissa erilaisissa johtotehtävissä. Hän oli muun muassa seuran puheenjohtaja vuosina 1993–2003. Vanhanen palkittiin seuran kunniapuheenjohtajuudella 2009. == Lähteet == * === Viitteet === Luokka:Suomalaiset jalkapalloilijat Luokka:Suomalaiset jääpalloilijat Luokka:Jalkapallon Suomen Cupin mestarit Luokka:Vuonna 1944 syntyneet Luokka:Elävät henkilöt
The Ultimate Collection

The Ultimate Collection tai Ultimate Collection on monien kokoelmalevyjen nimi: *Ultimate Collection (Black ’n Blue) *Ultimate Collection (Anastacia) *The Ultimate Collection (Whitney Houstonin albumi) *The Ultimate Collection (Michael Jackson) *The Ultimate Collection (The Kinksin albumi) *The Ultimate Collection (Uriah Heepin albumi) *The Ultimate Collection (Barry White) *The Ultimate Collection (The Whon albumi) *The Ultimate Collection (Saden albumi)
Alankomaat kesäolympialaisissa 1936

Alankomaat osallistui Berliinin kesäolympialaisiin 1936 129 urheilijan joukkueella. Maa saavutti urheilulajeissa 17 mitalia, joista kuusi oli kultaisia, neljä hopeisia ja seitsemän pronssisia. Uimari Rie Mastenbroek voitti näissä olympialaisissa kolme kultamitalia ja yhden hopeamitalin. Kisojen mitalitilastossa Alankomaat sijoittui yhdeksännelle sijalle. == Mitalistit == === Kultaa === * Arie van Vliet – Pyöräily, miesten 1000 m aika- ajo * Rie Mastenbroek – Uinti, naisten 100 m vapaauinti * Rie Mastenbroek – Uinti, naisten 400 m vapaauinti * Nida Senff – Uinti, naisten 100 m selkäuinti * Willy den Ouden, Rie Mastenbroek, Jopie Selbach ja Tini Wagner – Uinti, naisten 4x100 m vapaauintiviesti * Daan Kagchelland – Purjehdus, miesten Monotype-luokka === Hopeaa === * Arie van Vliet – Pyöräily, miesten 1 000 m sprintti * Bernhard Leene ja Hendrik Ooms – Pyöräily, miesten 2 000 m tandempyöräily * Jan de Bruine, Johan Greter ja Henri van Schaik – Ratsastus, esteratsastuksen joukkuekilpailu * Rie Mastenbroek – Uinti, naisten 100 m selkäuinti === Pronssia === * Tinus Osendarp – Yleisurheilu, miesten 100 m * Tinus Osendarp – Yleisurheilu, miesten 200 m * Joop Kraaier – Melonta, miesten kajakkiyksikkö 1 000 m * Nico Tates ja Wim van der Kroft – Melonta, miesten kajakkikaksikko 1 000 m * Kees Wijdekop ja Piet Wijdekop – Melonta, miesten laskostettava kajakkikaksikko (F-2) 10 000 m * Henk de Looper, Jan de Looper, Agathon de Roos, Rein de Waal, Pieter Gunning, Carl Heijbroek, Henri Schnitger, René Sparenberg, Ernst van den Berg, Rudolf van der Haar, Antoine van Lierop ja Max Westerkamp – Maahockey, miehet * Willem de Vries Lentsch ja Bob Maas – Purjehdus, miesten Star-luokka == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Onsilojäätikkö

Onsilojäätikkö ylhäällä vuoristossa olevassa vuoren kyljen painumassa, onsilossa (cirque) oleva jäätikkö, joka ei virtaa alas laaksoonOtavan suuri ensuklopedia, artikkeli jäätikkö. Tämä johtuu lumentulon vähyydestä. Sitä vastoin laaksojäätikkö virtaa alas laaksoon. == Katso myös == *Laaksojäätikkö == Lähteet == Luokka: Jäätikkötiede
Pohjois-Makedonian koripallomaajoukkue

Pohjois-Makedonian koripallomaajoukkue edustaa Pohjois-Makedoniaa koripallon miesten maajoukkuekilpailuissa. Sitä hallinnoi Pohjois-Makedonian koripalloliitto. Pohjois-Makedonian maajoukkue on pelannut neljä kertaa EM- kilpailujen lopputurnauksessa. Ranskan kisoissa 1999 se hävisi alkulohkonsa otteluissa Ranskalle, Jugoslavialle ja Israelille sijoittuen lopullisessa rankingissa kolmanneksitoistaEuropean Championship for Men 1999 FIBA Europe . Puolan EM-kilpailuissa 2009 Pohjois-Makedonia voitti alkulohkossa Israelin sekä hävisi Kreikalle ja Kroatialle. Jatkolohkossa se voitti Saksan 86–75, mutta hävisi Ranskalle ja Venäjälle. Joukkueen lopullinen sijoitus oli yhdeksäs. Liettuan EM-kilpailuissa 2011 Pohjois-Makedonia sijoittui neljänneksi. Se voitti alkulohkonsa kukistettuaan Kroatian, Kreikan, Suomen ja Bosnia ja Hertsegovinan sekä hävittyään Montenegrolle. Jatkolohkossa se voitti Georgian ja Slovenian sekä hävisi Venäjälle sijoittuen toiseksi. Puolivälieräottelussa Pohjois-Makedonia voitti isäntämaa Liettuan pistein 67–65. Välieräottelussa se hävisi Espanjalle 80–92 ja pronssiottelussa Venäjälle 68–72. Slovenian EM-kisoissa 2013 Pohjois-Makedonia voitti alkulohkossa Serbian mutta hävisi Liettualle, Latvialle, Bosnia ja Hertsegovinalle sekä Montenegrolle ja sijoittui lohkossaan viimeiseksi sekä koko kisojen lopputaulukossa 21:nneksi. Olympialaisiin ja MM-kilpailujen lopputurnaukseen Pohjois-Makedonia ei ole toistaiseksi selviytynyt. == Lähteet == == Aiheesta muualla == *Pohjois-Makedonian maajoukkueen sivusto Euroopan koripalloliiton sivustolla *Pohjois-Makedonian koripalloliiton virallinen sivusto Luokka:Koripallomaajoukkueet Luokka:Pohjois-Makedonian koripallo
Hapalochlaena

Hapalochlaena on tursaisiin kuuluva mustekalasuku, joka on tunnettu myrkyllisyydestään. Suvussa on neljä pienikokoista lajia, jotka elävät Tyynenmeren länsiosassa, ja joita tavataan muun muassa vuorovesilammikoissa. Ne syövät etupäässä äyriäisiä. Ärsytettynä ne erittävät tetrodotoksiini- hermomyrkkyä, joka voi lamauttaa ihmisenkin hengityksen. Hermomyrkkyyn ei ole vasta-ainetta.Maailman myrkyllisimmät selkärangattomat Top 5 Suvun tunnetuin laji on sinirengastursas. == Luokittelu == Brittiläinen eläintieteilijä Guy Coburn Robsonin löysi suvun vuonna 1929. Neljä lajia kuuluu Hapalochlaena- sukuun vahvistetusti, ja kuutta lajia tutkitaan yhä: *Sinirengastursas (Hapalochlaena lunulata) *Sinitäplätursas (Hapalochlaena maculosa) *Hapalochlaena fasciata *Hapalochlaena nierstraszi löydettiin vuonna 1938 yhdestä näytteestä Bengalinlahdelta, ja toinen näyte löydettiin vuonna 2013. == Käyttäytyminen == Sinitäplätursaat käyttävät suurimman osan ajastaan erilaisissa koloissa piileskelyyn, samalla näyttäen vaikuttavaa suojaväritystään ihon kromatoforisolujensa avulla. Kuten muutkin mustekalat, ne voivat ahtautua suhteellisen vaivatta itseään pienemmistäkin koloista. Tämä kera kivien pinoamisen piilopaikkansa suulle saa aikaan hyvän suojan saalistajilta. Uhattuna sinitäplätursaat voivat nopeasti vaihtaa väriään, tullen kirkkaan keltaiseksi samalla kun jokainen 50–60:stä renkaasta välkkyy kirkkaan sinisenä sekunnin kolmasosassa, varoituksena saalistajille. == Myrkyllisyys == Sinirengastursas kantaa tarpeeksi myrkkyä tappamaan kaksikymmentäkuusi aikuista ihmistä minuuteissa pienestä koostaan huolimatta. Niiden puremat ovat usein pieniä ja kivuttomia, ja moni uhri ei lainkaan huomaa tulleensa purruksi ennen kuin myrkky alkaa vaikuttaa, eli hengitys lamaantuu ja uhri alkaa halvaantua. Vastamyrkkyä sinirengastursaan myrkylle ei ole saatavilla. === Myrkky === Tursaat tuottavat myrkkyä, joka sisältää tetrodotoksiinia, histamiinia, tryptamiinia, oktopamiinia, tauriinia, asetyylikoliinia ja dopamiinia. Myrkky voi johtaa pahoinvointiin, hengityslamaan, sydämen vajaatoimintaan, sekä vakavaan ja joskus täydelliseen halvaantumiseen ja/tai sokeuteen. Hoitamaton myrkytys johtaa kuolemaan minuuteissa. Kuolemansyy on yleensä tukehtuminen pallean halvaantumisen johdosta. Sinirengastursaan pääasiallinen hermomyrkky on tetrodotoksiini, joka on 1 200 kertaa voimakkaampaa kuin syanidi. Tetrodotoksiini tukkii solujen natriumkanavat, aiheuttaen liikehermojen halvaantumisen ja hengityslaman minuuteissa altistumisen jälkeen. Tetrodotoksiinia tuottavat tursaan sylkirauhasissa olevat bakteerit. Myrkytys vaatii suoran kontaktin myrkyn kanssa. Vaaran kohdatessa tursaiden ensimmäinen vaisto on paeta. Jos uhka jatkuu, tursaat alkavat puolustautua väläyttelemällä sinisiä renkaitaan. Jos tursas ahdistetaan nurkkaan ja sitä kosketetaan, henkilö olisi vaarassa tulla purruksi ja myrkytetyksi. Tetrodotoksiinia löytyy tursaiden jokaisesta elimestä ja rauhasesta. Se peittää munansa myrkyllään suojellakseen niitä saalistajilta. == Lähteet == Luokka:Pääjalkaiset
Otto Kestola

Otto Jalmari Kestola (s. 20. toukokuuta 1936 Viipuri) on entinen suomalainen telinevoimistelija. Hän edusti maataan kaksissa olympialaisissa ja saavutti EM-kilpailuissa kolme henkilökohtaista pronssimitalia. Rooman 1960 kesäolympialaisissa Kestolan parhaat sijoitukset joukkuekilpailun kuudennen sijan lisäksi olivat 12. sija rekillä ja 14. sija nojapuilla. Hän sijoittui 12-ottelussa parhaana suomalaisena 16:nneksi mutta kisojen paras yksittäinen suomalaissuoritus oli Eugen Ekmanin kultamitali hevosella. Tokion 1964 olympialaisissa Kestola sijoittui kahdeksanneksi joukkuekilpailussa, 11:nneksi permannolla ja 58:nneksi 12-ottelussa. MM-kilpailuihin hän osallistui vuosina 1958 ja 1962. Vuoden 1959 EM-kilpailuissa Kestola saavutti pronssia sekä rekillä että renkailla. Vuoden 1961 EM-kilpailuissa hän sai jälleen pronssia rekillä. Vuoden 1963 EM-kilpailuissa hän sijoittui rekillä neljänneksi. Pohjoismaiden mestaruuskilpailuissa hän voitti kultaa 6-ottelussa vuosina 1957 ja 1959 sekä joukkuekilpailussa vuosina 1957, 1959 ja 1961. Kestola voitti Suomen mestaruuden moniottelussa vuosina 1960 ja 1962 sekä saavutti lisäksi viisi hopeaa ja kolme pronssia vuosina 1957–1974. Telinemestaruuksia hän voitti neljä vuosina 1962–1966. Hänestä käytettiin lempinimeä Voltti-Otto. Otto Kestola valmensi omaa poikaansa Tapio Kestolaa, joka voitti eri voimistelutelineillä 12 Suomen mestaruutta vuosina 1982–1986 sekä edusti Suomea kaksissa EM-kilpailuissa. Tapio Kestola kuoli vuoden 1996 lopussa henkirikoksen uhrina. ==Lähteet== * * Alibi 6/1997 Luokka:Suomalaiset telinevoimistelijat Luokka:Vuonna 1936 syntyneet Luokka:Elävät henkilöt
Konfabulaatio

Konfabulaatio eli satuilu on väärän muiston kertomista totena ilman valehtelutarkoitusta neurologisesta häiriöstä tai sairaudesta johtuen.Kevin Patrick Barman, False Memories and Confabulation, Biomedical Journal of Scientific & Technical Research 26.5.2023, viitattu 28.12.2024 Voiko selkokieltä puhua? Millaista on selkokielinen vuorovaikutus? Kehitysvammaliitto 13.12.2022, viitattu 28.12.2024Leealaura Leskelä, Selkokielen puhumiseen voi antaa ohjeita ja vinkkejä, mutta ei sääntöjä, Kielikello 02/2023, viitattu 28.12.2024 Konfabulaatio eroaa syiltään ja joiltain erityispiirteiltään valemuistosta, vaikka muistuttaa sitä. Konfabulaatio on yleensä omaelämäkerrallinen eli koskee vääriä muistikuvia omista kokemuksista. Konfabuloinnissa muistikuvat ovat elävämpiä ja yksityiskohtaisempia kuin tavanomaisissa muistivirheissä. Konfabuloiva ihminen saattaa osoittaa aitoja tunteita, kuten surua kertomistaan paikkansapitämättömistä muistoista. Usein kuulijat suhtautuvat kerrottuun asiaan vakavasti. Konfabulaatiot erottuvat psykiatrisissa sairauksissa esiintyvistä harhaluuloista, jotka ovat epärealistisempia. Konfabulaatio on tavallisempaa dementian kaltaisissa aivojen sairauksissa.Smitha Bhandari, What to Know About Confabulation, WebMD 17.7.2023, viitattu 28.12.2024 Kerrottuun väärään muistikuvaan on saatettu poimia yksityiskohtia elokuvista, televisiosta tai kuulluista keskusteluista. == Syyt == Ei ole varmuutta siitä, mistä aivojen osista konfabulaatio johtuu. Konfabulaatioon on kuitenkin yhdistetty samankaltaisia aivotoiminnan muutoksia kuin valemuistoihin. Konfabulaatio voi liittyä otsalohkoon tai etuaivojen basaalisiin osiin. Konfabulaatio voi olla oire esimerkiksi Korsakoffin oireyhtymästä,Risto Vataja, Anniina Palm, Alkoholin käyttöön liittyvä muistisairaus, Käypä hoito 11.12.2023, viitattu 28.12.2024 Alzheimerin taudista, frontotemporaalisesta dementiasta, aivovammasta, fetaalialkoholioireyhtymästä, tai dissosiaatiohäiriöstäHannu Lauerma, Dissosiaatiohäiriöt ja niiden hoito, Lääketieteellinen Aikakauskirja Duodecim 2002, viitattu 28.12.2024. == Lähteet == Luokka:Neurologiset sairaudet